**Жаңартылған білім бағдарламасы бойынша өзін-өзі тану пәнінен**

**5-сыныпқа арналған сабақ жоспары**

**Caбaқ тaқырыбы:** Ойдың, сөздің және істің бірлігіндегі өмір

**Құндылық:** Дұрыс әрекет

**Қacиеттер:** Жақсыдан жаманды ажырата білу, шыншылдық, қарапайымдылық

**Cыныбы:**  5 «а» cынып

|  |  |
| --- | --- |
| **Сабақтың мақсаты:** оқушыларға ойдың, сөздің және істің бірлігінде өмір сүрудің маңыздылығын түсіндіре отырып, дұрыс әрекеттің мәнін ашу.  **Білімділік:** оқушыларды жақсыдан жаманды ажырата білуге үйрету.  **Дамытушылық:** оқушылардың бойындағы шыншылдық қасиеттерін дамыту.  **Тәрбиелік:** оқушыларды ойдың, сөздің және істің бірлігінде өмір сүруге және қарапайым болуға тәрбиелеу. | *Реcурcтaр:*  (құрaлдaр,слайд, мәлiметтер,  интерaктивті тaқтa, оқулық, суреттер) |
| **Сабақтың барысы:**  **Өзін-өзі тану сабағының ережесі «5-Т» қайталау.** Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік.  **1. Тыныштық сәтi «Нұрға бөлену».**  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балығы және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып,жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол бірітіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы,ізгі істер істейді және баршаға көмектеседі.Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің ауызыңызға,тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағқыттаңыз, құлақтарыңыз тек жақсы сөз бен әсем әуенді ғана естейді. Нұр көздеріңізге де жетті, көзіміз тек жақсыға қарап, бәрінне жақсылықты көреді. Сіздің басыңыз тұгелдей нұрға бөленніп, басыңызға тек ізігі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңыздан сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей,ренжісіп жүрген адамдарға да бағыттаңыз,олардың да жүрегі нұрға толсын.Осы нұр бүкіл әлемге: барлық адамдарға,жан-жануарларға, өсімдіктерге,барлық тірі жанға таралсын... Ғаламның барлық түпкір-түпкіріне нұр бағыттаңыз.Ойша айтыңыз: "Мен нұрлымын... Нұр менің ішімде... Мен Нұрмын"  Осындай Нұр, Махаббат және Тыныштық күйінде отыра тұрыңыз....  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады. Рахмет. | *Балалар көзін жұмып отырады, баяу музыка қосылады.* |
| **2. Дәйекcөз**.  «Үш-ақ нәрсе адамның қасиеті: ыстық қайрат, нұрлы ақыл, жылы жүрек». Абай  1. Дәйексөзден қандай ой түйдіңіз?  2. Осы дәйексөзден қандай құндылықты байқауға болады?  Сабақтың тақырыбы: Ойдың, сөздің және істің бірлігіндегі өмір  **3.Топқа бөлу.**  1 топ: Ыстық қайрат  2 топ: Нұрлы ақыл  3 топ: Жылы жүрек | Дәйексөзді оқып, оқушылар мағынасын ашады.  Балалар әр түрлі фигуралармен 3 топқа бөлінеді. |
| **4. Әңгiмелеу (мұғалім сыйы)**  Әбу Насыр Мұхаммед әл-Фараби әңгімесі. Мұхтар Құл-Мұхаммед. 119 бет.  **Сұрақтар:**  1. Әңгімедегі Мұхаммедтің іс-әрекеті қандай еді? Ол қай құндылықты көрсетеді?  2. Мұхаммедтің бойынан қандай жақсы қасиеттерді байқадың?  3. Өзің Мұхаммедтің қасындағы жолдастарына қандай кеңес берер едің? | "Болжау" әдісі арқылы баяндау.  *Балалар әңгімені тыңдау арқылы өз пікірлерін ортаға салып, сұрақтарға жауап береді*. |
| **5.Шығaрмaшылық жұмыc:**  **1-топ тапсырмасы:** Берілген сөздерден Ой, сөз, іс-әрекет туралы мақал-мәтелдердің жалғасын табу және олардың мағынасын түсіндіру.  1.Жақсы адам елдің ырысы, Жақсы сөз жанның тынысы.  2. Түріне қарама, ісіне қара.  3. **Ой**лай берсең дана боларсың, ойнай берсең бала боларсың.  4. Асыңа тойғызбасаң да, ниетіңе тойғыз.  5.Жақсы сөз, жарым ырыс. **2-топ тапсырмасы:** «Қиянат жасамау дегеніміз...» тапсырмасы. Оқушыларға аяқталмаған сөйлеммен қағаздар үлестіріледі. Оқушылар сөйлемдерді аяқтап А3 форматына жабыстырып, қысқаша түсіндіріп өтеді.  Жақсы ой ойлау - *әлемге қиянат жасамау*,  Жақсы сөз айту - *тілге қиянат жасамау,*  Жақсы әңгіме тыңдау – *құлағымызға қиянат жасамау*  Жақсылықты көре білу – *көзге қиянат жасамау,*  Дұрыс іс - әрекет жасау - *денемізге қиянат жасамау.*  **3-топ тапсырмасы:** Сөзжұмбақ шешу. Сөзжұмбақты дұрыс шешу арқылы, бүгінгі сабағымыздың құндылығын табу.  Сұрақтары:  1. Мектептің жүрегі, екінші ұстаз.  2. Көмек қажет жандарға білдірілетін сүйіспеншілік пен көмекті қалай атаймыз?  3. Жеті қазынаның бірі.  4. Мектепте оқитын балаларды кім деп атаймыз?  5. Қазақтың ұлы данасы, ақын.  6. Балаларға білім мен тәрбие беретін мекеме қалай аталады? | *Еcкерту:* қай тапсырманы орындасаңыз да, жан-жақты, сыни тұрғыдан ойлану арқылы жұмыс жасау керек. |
| **6. Топпен ән айту**  **Мейірім**  **Әні:** М.Жәутіков  **Сөзі:** Я.Заханқызы   1. Мейірбан ақ жүректен,   Арайлап таң күледі.  Жақсының шарапаты,  Жазира жан жүрегі.  Баланың пейіліндей,  Ананың мейіріндей.  Ықылас, тілек, ата-ана сеніміндей.  **Қ-сы:** Мейірім кәусар бұлақ,  Мейірім шамнан шырақ.  Мейірім күндей ыстық,  Мейірім-мейірім, тату достық!   1. Көңілі ашық аспан,   Мейірі шуақ шашкаң.  Жандардың махаббаты  Сарқылмас бұлақ, дастан.  Іздері жүріп өткен,  Сәулелі нұрынтөккен.  Мейірбан адамдардың,  Қашанда жаны көктем! | *Музыка қосылады, балалар топпен ән айтады.* |
| **7. Үйге тaпcырмa.**  124 беттегі Жақау Дәуренбековтың "Адалдық" әңгімесін оқып, сұрақтарға жауап беру.  **8. Соңғы тыныштық cәтi.**  Оқушылар, сабағымызды қорытындылай келе бүгінгі сабақтан не түйдіңіздер?  Бүгінгі сабақтан игерген жақсы қасиеттерді есімізге түсіріп, жүрегімізге сақтайық. Рахмет! | *Оқушылар caбaқтa aлғaндaры, көңілге түйгендері жaйындa әңгімелейді. Тaпcырмaлaрды үйде өздігінен дербеc орындaйды.* |